Asetus hovioikeuksista annetun asetuksen muuttamisesta 1977
Suomen asetuskokoelma 539/1977.

A s e t u s

hovioikeuksista annetun asetuksen muuttamisesta.

Annettu Naantalissa 30 päivänä kesäkuuta 1977.



   Oikeusministerin esittelystä

muutetaan hovioikeuksista 17 päivänä heinäkuuta 1952 annetun asetuksen (288/52) 1 §:n 1 ja 3 momentti,

sellaisina kuin ne ovat, 1 §:n 1 momentti 25 päivänä lokakuuta 1974 annetussa asetuksessa (803/74) ja 3 momentti 4 päivänä heinäkuuta 1975 annetussa asetuksessa (540/75), sekä

lisätään asetuksen 5 §:ään, sellaisena kuin se on osittain muutettuna mainitulla 4 päivänä heinäkuuta 1975 annetulla asetuksella, uusi 2 momentti, jolloin nykyinen 2 ja 3 momentti siirtyvät 3 ja 4 momentiksi, ja 10 §:ään, sellaisena kuin se on viimeksi mainitussa asetuksessa, uusi 2 momentti, jolloin nykyinen 2 momentti siirtyy 3 momentiksi, seuraavasti:

1 §.

Maa jakautuu Turun, Vaasan, Itä-Suomen, Helsingin ja Kouvolan hovioikeuspiireihin. Kuhunkin hovioikeuspiiriin kuuluvat ne alueet, jotka muodostavat seuraavat tuomiokunnat ja kaupungit:

Turun hovioikeuspiirin Ahvenanmaan, Euran, Halikon, Ikaalisten, Jämsän, Kokemäen, Loimaan, Paraisten, Piikkiön, Pirkkalan, Ruoveden, Tammelan, Toijalan, Tyrvään, Ulvilan ja Vehmaan tuomiokunnat sekä Maarianhaminan, Naantalin, Porin, Rauman, Tampereen, Turun ja Uudenkaupungin kaupungit;

Vaasan hovioikeuspiiriin Alavuden, Haapajärven, Iin, Ilmajoen, Jyväskylän, Kauhajoen, Kauhavan, Kemijärven, Korsholman, Kuusamon, Kyrön, Lapin, Lapuan, Lohtajan, Muhoksen, Närpiön, Oulun, Pietarsaaren, Rovaniemen, Saarijärven, Tornion ja Ylivieskan tuomiokunnat sekä Jyväskylän, Kaskisten, Kemin, Kokkolan, Kristiinankaupungin, Oulun, Pietarsaaren, Raahen, Tornion, Uudenkaarlepyyn ja Vaasan kaupungit;

Itä-Suomen hovioikeuspiiriin Iisalmen, Ilomantsin, Juvan, Kajaanin, Kiteen, Kuopion, Liperin, Mikkelin, Nilsiän, Pieksämäen, Pielaveden, Pielisjärven, Rantasalmen, Suonenjoen, Varkauden ja Viitasaaren tuomiokunnat sekä Iisalmen, Joensuun, Kajaanin, Kuopion, Mikkelin ja Savonlinnan kaupungit;

Helsingin hovioikeuspiiriin Espoon, Hyvinkään, Lohjan, Porvoon, Raaseporin, Tuusulan ja Vantaan tuomiokunnat sekä Hangon, Helsingin, Loviisan, Porvoon ja Tammisaaren kaupungit; sekä

Kouvolan hovioikeuspiiriin Hauhon, Heinolan, Hollolan, Iitin, Imatran, Janakkalan, Kymin, Lappeen, Orimattilan ja Valkealan tuomiokunnat sekä Haminan, Heinolan, Hämeenlinnan, Kotkan, Lahden ja Lappeenrannan kaupungit.

- - - - - - - - - - - - - - - - - - - -

Turun hovioikeudella on istuntopaikkansa Turun, Vaasan hovioikeudella Vaasan, Itä-Suomen hovioikeudella Kuopion, Helsingin hovioikeudella Helsingin ja Kouvolan hovioikeudella Kouvolan kaupungissa. Hovioikeus voi tarvittaessa pitää istunnon tuomiopiiriinsä kuuluvan alioikeuden istuntopaikassa tai muuallakin tuomiopiiriinsä kuuluvalla paikkakunnalla.

5 §.

- - - - - - - - - - - - - - - - - - - -

Kouvolan hovioikeudessa voi presidentti jäsenen ollessa estyneenä toimia jaoston istunnon puheenjohtajana. Presidentin lisäksi osallistuu istuntoon kaksi jaoston istuntovuorossa olevaa jäsentä.

- - - - - - - - - - - - - - - - - - - -

10 §.

- - - - - - - - - - - - - - - - - - - -

Kouvolan hovioikeuden istunnoissa on käsiteltävä sellainen määrä asioita, että jäsenten ja esittelijöiden istuntoon käyttämä ja muun työskentelyn vaatima työaika keskimäärin vastaavat valtion virastoissa noudatettavaa säännönmukaista työaikaa. Presidentti antaa tähän liittyvät tarkemmat ohjeet jäsenten ja esittelijöiden työskentelystä sekä heidän velvollisuudestaan olla tavattavissa hovioikeudessa. Presidentti voi tarvittaessa myös vahvistaa jaoston istuntopäivänä suoritettavan työmäärän.

- - - - - - - - - - - - - - - - - - - -



  Tämä asetus tulee voimaan 1 päivänä toukokuuta 1978.

Naantalissa 30 päivänä kesäkuuta 1977.

Tasavallan Presidentti

URHO KEKKONEN

Vt. Oikeusministeri Esko Rekola

</div>

Huomautukset

Säädökset 1977
Hovioikeudet